b"\n_START_ARTICLE_\nRa\xc3\xbal Valbuena Cano\n_START_SECTION_\nTraject\xc3\xb2ria\n_START_PARAGRAPH_\nEs forma a les categories inferiors del Reial Madrid. A la campanya 95/96 debuta a la Segona Divisi\xc3\xb3 amb l'equip B, tot jugant un partit, xifra que augmentaria fins a 17 a l'any seg\xc3\xbcent. Despr\xc3\xa9s d'una estada pel RCD Mallorca B (97/99), a l'estiu de 1999 recala al CD Toledo. Disputa 26 partits amb l'equip castellanolleon\xc3\xa8s, que baixa a Segona B. Per\xc3\xb2, el porter \xc3\xa9s fitxat per l'Albacete Balompi\xc3\xa9._NEWLINE_Amb l'equip manxec, tot just compta la temporada 00/01, per\xc3\xb2 es converteix en el porter titular la temporada 01/02. El seu bon joc possibilita que fitxa pel Real Zaragoza, amb qui aconsegueix l'ascens a primera divisi\xc3\xb3 a l'estiu del 2003, tot i que el madrileny nom\xc3\xa9s hi apareix en una ocasi\xc3\xb3._NEWLINE_Debuta a la m\xc3\xa0xima categoria a la temporada 03/04, com a suplent de La\xc3\xadnez. El 2004 retorna cedit a l'Albacete, que ara competeix a primera divisi\xc3\xb3, tamb\xc3\xa9. Juga 21 partits amb els del Carlos Belmonte, que perden la categoria. De nou al Zaragoza, continua a la supl\xc3\xa8ncia._NEWLINE_La temporada 06/07 retorna una altra vegada a Albacete. Hi ocupa la porteria durant 21 partits, la meitat de la competici\xc3\xb3, per\xc3\xb2 a l'any seg\xc3\xbcent passa a la supl\xc3\xa8ncia. El 2008 el club albaceteny anuncia que prescindeix dels serveis del madrileny."